Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
USA:n ja Israelin turvallisuus- neuvonantajat pohtivat, mitä tehdä, -
jos Iran ei suostu Iranin vuoden 2015 ydinsopimuksen elvyttämiseen.
Iran sanoo olevansa huolissaan Israelin läsnäolosta Lähi-idässä.
Venäjän ja Egyptin ulkoministerit Sergei Lavrov ja Sameh Shukri -
keskustelivat kahdenvälisen yhteistyön vahvistamisesta -
ja alueellisista turvallisuushaasteista.
Israelin kansainvälinen asema vahvistuu.
Parlamentin täysistunnossa, joka oli 24. knessetin toinen istunto, -
Israelin pääministeri Naftali Bennett -
korosti Israelin suhteiden myönteistä trendiä -
vuosia kestäneen "tarpeettoman pilaamisen" jälkeen.
Näinä aikoina Israelin kansainvälinen asema vahvistuu -
Washingtonista Berliiniin, Kairoon ja Marokkoon asti.
Suhteemme Yhdysvaltain Valkoiseen taloon ja kongressiin -
ovat hyvät ja lämpimät huolimatta niistä, jotka yrittävät haastaa suhteet.
Suhteet diasporan juutalaisiin, etenkin Amerikan-juutalaisiin, syvenevät.
Suhteet Egyptiin ja Jordaniaan ovat lämmenneet -
turhaan pilatun aikakauden jälkeen, -
mistä hintana oli joidenkin Israelin maa-alueiden menetys.
Korjaamme sen, mitä tarvitsee, ja pidämme sen, mikä on hyvää, -
kuten syventyvät ja laajentuvat Abraham-sopimukset.
Ulkoministeri, vaihtuva pääministeri Jair Lapid palasi juuri Bahrainista, -
vierailtuaan ensin Arabiemiirikunnissa ja Marokossa.
Saksan liittokansleri Angela Merkel -
saapuu tänne ensi viikon alussa jäähyväisvierailulle.
Vaikka Israelin kansainväliset suhteet näyttävät rohkaisevilta, -
armottomien vihollisten luettelo kasvaa.
Niistä Iran on omahyväisesti kärjessä.
Valitettavasti maailma ei koostu vain ystävistä.
Meillä on myös armottomia vihollisia.
Iran jatkaa pyrkimystään vahingoittaa Israelia ja sen kansalaisia.
Hiljattain estettiin operaatio Kyproksella.
Teemme töitä kellon ympäri monilla sektoreilla.
Samaan aikaan varmistamme IDF:n ehdottoman ylivallan -
ja valmiuden vastata sen kohtaamiin suuriin haasteisiin, -
emme sanoin, vaan valtion budjetista sijoitettavin varoin.
IDF vahvistuu.
Knessetissä puhui myös Israelin oppositiojohtaja Benjamin Netanjahu.
Hän ilmaisi tyrmistystä siitä, miten istuva hallitus suhtautuu USA:han -
vuoden 2015 ydinsopimuksen osalta.
Bennett ja Lapid sitoutuivat skandaalimaisesti -
olemaan vastustamatta USA:n paluuta vaaralliseen ydinsopimukseen.
Knesset-jäsenet ja meitä katselevat kansalaiset, -
käsittäkää se, mitä tuo sopimus tarkoittaa.
Sen sopimuksen mukaan Iran saa kehittää edistyksellisiä sentrifugeja, -
joilla se voi väkevöidä vain vuosien kuluessa uraania ydinpommeihin -
rajoituksitta ja ilman kansainvälisiä pakotteita.
Sopimus muuttaa kansainvälisellä oikeutuksella Iranin valtioksi, -
joka on ydinasevalmiuden kynnyksellä ja joka voi valmistaa -
satojen ydinpommien arsenaalin, joka suunnataan meitä kohti.
Netanjahu keskittyi 25-minuuttisessa puheessaan sättimään -
istuvan Bennettin-Lapidin hallituksen toimintatapoja lähes joka asiassa.
Netanjahu raivostui Israelin toimintavapauden hylkäämisestä -
Iranin ydinohjelmaa vastaan -
ja piti asettumista USA:n kannalle mielenvikaisena politiikkana.
Neuvoin toteuttamaan lukemattomia toimia Iranin ydinohjelmaa vastaan.
On sanomattakin selvää, että en olisi koskaan suostunut -
koordinoimaan Yhdysvaltain kanssa toimia Iranin ydinohjelmaa vastaan -
vaikka Yhdysvallat pyystäisi sitä toistuvasti.
Ilman diplomaattisia ja operatiivisia toimiamme vuosien kuluessa -
Iran olisi jo hankkinut ydinasearsenaalin.
Bennet ja Lapid sitoutuivat jo surkean hallituksensa ensimmäisellä viikolla -
olemaan taistelematta Iranin ydinsopimusta vastaan.
Benny Gantz sanoi jopa, ettei sopimus ole täysin surkea.
Sitouduitte siihen, ettei operaatiota tehdä Iranin ydinohjelmaa vastaan, -
ellei niitä koordinoida ensin Yhdysvaltain kanssa.
Herra puhemies, miten Bennett sanoikaan? Oletteko tulleet hulluiksi?
Yhdysvaltain ja Israelin kansalliset turvallisuusneuvonantajat -
Jake Sullivan ja Ejal Hulata tapasivat Valkoisessa talossa.
He pitivät kahdenvälisen strategisen konsultointiryhmän kokouksen.
Foorumi perustettiin aiemmin tänä vuonna -
pohtimaan Iranin-vastaisia toimia sen haitallisen toiminnan suhteen -
sekä muita yhteisiä turvallisuushaasteita.
Yhdysvaltojen intresseihin kuuluu edelleen -
USA:n ja Iranin molemminpuolinen paluu -
noudattamaan vuoden 2015 ydinsopimusta.
Kansallisten turvallisuus- neuvonantajien kokouksessa -
keskityttiin silti pohtimaan varasuunnitelmaa, -
jos Iran päättääkin hylätä Wienin ydinneuvottelut, -
mikä poistaisi vuoden 2015 ydinsopimuksen käytöstä.
Neuvotteluissa keskitytään laatimaan luetteloa lisäpakotteista, -
jotka häiritsisivät entisestään Iranin kykyä toteuttaa ulkopolitiikkaansa.
Sullivan palasi viime viikolla Lähi-idän kiertueelta, -
jonka aikana hän oli kokoustanut -
Saudi-Arabian ja Arabiemiirikuntien johtavien viranomaisten kanssa.
Armenian ulkoministeri Ararat Mirzoyan vieraili Teheranissa -
ja tapasi Iranin ulkoministerin, Hossein Amir-Abdollahianin, -
joka ilmoitti, että Iran on huolissaan Israelin läsnäolosta Lähi-idässä.
Hän viittasi sillä Israelin suhteisiin arabimonarkioihin -
ja Israelin suhteisiin Azerbaidžaniin, joka on Armenian vihollinen.
Sionistien ja terroristien läsnäolo osissa Lähi-itää -
huolestuttaa meitä syvästi.
Iranin ulkoministeri totesi, -
että Iran ei sallisi ulkomaiden vaikuttaa Iranin naapuruussuhteisiin.
Kansainvälistä oikeutusta saaneet käänteet Lähi-idässä -
näyttävät häiritsevän Iranin kauppaa naapuriensa kanssa.
Emme salli ulkomaiden puuttua Iranin naapuruussuhteisiin, -
kuten suhteisiin Iranin hyvään naapuriin, Armenian tasavaltaan.
Venäjän ja Egyptin ulkoministerit Sergei Lavrov ja Sameh Shukri -
tapasivat Moskovassa.
He keskustelivat pitkään suljettujen ovien takana -
yhteistyön vahvistamisesta ja alueellisista turvallisuushaasteista.
Lavrov kertoi tiedotustilaisuudessa, -
että he keskustelivat myös yhteishankkeesta, -
jossa Venäjä rakentaisi Egyptille ydinvoimalan, -
sekä muista siviilihankkeista.
Keskustelimme suurten, yhteisten sijoitushankkeiden tärkeydestä, -
kuten El Dabaan ydinvoimalan rakentamisesta -
ja venäläisen talousvyöhykkeen perustamisesta Egyptiin.
Kauppa-, talous-, tiede- ja teknologia- yhteistyön yhteiskomissiolla -
on tärkeä osa liikeyhteistyön vahvistamisessa.
Puheenjohtajina toimineet teollisuus- ja kauppaministerimme -
kartoittivat viime kokouksessa keinoja syventää vuorovaikutusta -
ja laajentaa keskinäistä kauppaa.
Kyselytunnin aikana Lavrovilta kysyttiin -
Venäjän ja Turkin presidenttien, Putinin ja Erdoganin kokouksesta, -
joka pidettiin Sochissa, että saatiinko siellä ratkaisua -
Luoteis-Syyrian Idlibin hallintoalueen kireisiin jännitteisiin.
Idlibin turvavyöhykkeellä vallitsee terrorismin uhka.
Se voimistuu joillakin alueilla, mikä huolestuttaa meitä.
Terroristiryhmät iskevät edelleen Syyrian armeijan asemia vastaan -
aivan Idlibin turvavyöhykkeen takana.
Lisäksi ne yrittävät toimia Venäjän sotilasjoukkoja vastaan.
Vahvistamme yksiselitteisesti tarpeen panna täytäntöön sopimukset, -
jotka presidentit Putin ja Erdogan laativat terroristien eristämisestä.
Tarkoitan ennen kaikkea Hayat Tahrir al-Sham -ryhmää, -
mitä uutta ulkoasua se käyttääkään.
Perimmäinen tarkoitus on tukahduttaa nämä terroristiryhmät.
Tämä on lähestymistapamme.
Mitä pikemmin sopimukset toteutetaan, sen parempi.
Käytännössä vaadimme, -
että kyseiset sopimukset toteutetaan kokonaan.
Kun kysyttiin Syyrian vierasjoukoista, kuten USA:n ja Turkin joukoista, -
Lavrov väitti, että jos presidentti Bashar al-Assadin hallinto -
ei kutsu toista valtiota auttamaan maan vakauttamisessa, -
vierasjoukkojen läsnäolo rikkoo kansainvälistä lakia.
Kiitos seurasta!
Osana TV7:n rukoushanketta kannustan rukoilemaan -
itseni ja Jerusalemin tiimin kanssa rauhaa ja pelastusta Etelä-Afrikalle.
Rukoillaan vainottujen veljiemme ja sisariemme puolesta.
Rukoillaan myös rauhaa Jerusalemille ja pelastusta Israelille.
Olen Jonathan Hessen. Hyvää ja siunattua illanjatkoa! Huomiseen.
Suomennos: Maija Tuukkanen